|  |  |
| --- | --- |
| Numri i lëndës: | 2019:074724 |
| Datë: | 30.10.2019 |
| Numri i dokumentit: | 00612044 |

**P.nr. 71/19**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e procesmbajtëses Anda Kërrnja në çështjen penale kundër të pandehurit M G nga P, i akuzuar për veprën penale posedim i paautorizuar i narkotikeve, substancave psikotrope ose analoge nga neni 275 par. 2 të KPRK-së, sipas aktakuzës së PP/II. nr.368/18, të dt.31.01.2019, pas mbajtjes së seancës publike te marrëveshjes mbi pranimin e fajësisë të datës 23.10.2019, në praninë e Prokurorit të Shtetit, Astrit Gashi, të pandehurit M G mbrojtësit te tij Rrustem Lajqi - sipas detyrës zyrtare, në të njëjtën ditë bie dhe shpall publikisht, ndërsa me dt.30.10.2019, përpiloi këtë:

**A K T GJ Y K I M**

**I pandehuri:**

**M G,** i identifikuar në bazë të letërnjoftimit nr....., i lindur me ....., në Pejë, rr. “..”, i biri i D dhe nënës P, e gjinisë B, i pamartuar, ka të kryer shkollën e mesme, me profesion teknik i farmacisë, i gjendjes së mesme ekonomike, posedon tel.nr. ..., shqiptar, Shtetas i Republikës së Kosovës, mbrohet në liri.

**ËSHTË FAJTOR**

**Sepse,**

* Me date 09.02.2018, rreth orës 21:30 min ne lokalin “...” ne rr.” ..” K- P, pa autorizim posedon substanca narkotike te llojit marihuane ne sasi prej 1.21 gram, ne atë mënyrë pasi qe ditën kritike policia e Kosovës, kane shkuar ne vendin e lartcekur, ku gjate bastisjes- kontrolles tek i pandehuri M G ne xhepin tij te jaknes kane gjetur dhe konfiskuar substancat narkotike te përshkruara si me larte ,

- Me çka ka kryer vepër penale posedim i paautorizuar i narkotikeve, substancave psikotrope ose analoge nga neni 275 par. 2 të KPRK-së .

Andaj gjykata në aplikim të në nenin 7,41,42,43 par 1 nen par 1.3, 46 , 62, 73,74 nenit 275 par. 2, nenit KPRK-së dhe nenit 365 të KPP-së, të pandehurin e:

**GJ Y K O N**

**Dënimi me gjobë në shumë prej 350 (treqind e pesëdhjetë) euro**, të cilin dënim i pandehuri obligohet që ta paguaj me se largu ne afat prej 30 ditësh, pas plotfuqishmërisë se aktgjykimit.

Nëse i pandehuri i lartcekur dënimin nuk e paguan në afat të caktuar, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës.

I pandehuri obligohet në pagimin shpenzimeve gjyqësore shumen prej 100 (njëqind) euro dhe te paushallit gjyqësor ne shumen prej 20 (njëzet) €, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 30 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 62 të KPRK-së, shqiptohet

**DËNIMI PLOTËSUES** –**KONFISKOHET**- narkotiku i llojit “Marihuan” prej 1.21 gram.

**A r s y e t i m**

Prokuroria Themelore në Pejë, Departamenti për krime të përgjithshme ka ngrit aktakuzë PP/II. nr.368/18, të dt.31.01.2019, kundër të pandehurit M G nga P, për veprën penale posedim i paautorizuar i narkotikeve, substancave psikotrope ose analoge nga neni 275 par. 2 të KPRK-së.

Bashkë me aktakuzën prokuroria i ka dërguar gjykatës edhe njoftimin për marrëveshjen e lidhur për pranimin e fajësisë, në ç mënyrë është njoftuar gjykata për detajet dhe është lutur që të mbahet shqyrtimi fillestar sa më shpejtë që është e mundur.

Gjykata me datë 23.10.2019 ka mbajtur seancën e shqyrtimit fillestar për shqyrtimin e marrëveshjes mbi pranimin e fajësisë, ku prezent kanë qenë prokurori i shtetit Astrit Gashi, i pandehuri M G, dhe mbrojtësit se tij sipas detyrës zyrtare av. Rrustem Lajqi.

I pandehuri deklaroj se e pranon marrëveshjen e arritur në prokurori, dhe e pranon fajësinë sipas asaj marrëveshje ka shtuar se i premton gjykatës se ne të ardhmen nuk do ti përsërisë me vepra te tilla.

Në seancën gjyqësor ku shqyrtua marrëveshja për pranimin e fajësisë mbrojtësi i të pandehurit av. Rrustem Lajqi ka deklaruar se e pranon marrëveshjen e arritur ne prokurori dhe qëndrojë pranë kësaj marrëveshje dhe kërkon nga gjykata qe te pranoj këtë marrëveshje, dhe kjo pranimi i fajësisë ti merret si rrethane lehtësuese dhe ti shqiptohet dënim sa me i butë.

Prokurori deklaroj se qëndron pranë marrëveshjes se arritur ne prokurori, kjo marrëveshje është bere pasi qe i pandehuri i ka kuptuar pasojat dhe natyrën e kësaj vepre penale mbi te gjitha pikat e aktakuzës te cilat i vihen ne barrë dhe mbet pranë dënimit të paraparë me atë marrveshje.

Me rastin e shqyrtimit të marrëveshjes për pranimin e fajësisë, sipas nenit 247 par 1, lidhur me nenin 233 par 18 të KPP-së, gjykata fillimisht ka përcaktuar se i pandehuri ka kuptuar natyrën e veprës penale, se pranimi i fajësisë është bërë vullnetarisht, pas konsultimeve të mjaftueshme me mbrojtësin e tij dhe se nuk ka qenë i detyruar, apo shtrënguar në asnjë mënyrë që të pranojë fajësinë se pranimi i fajësisë ka mbështetje në fakte dhe prova materiale të cilat paraqitën në aktakuzë dhe se nuk ekziston asnjë rrethanë e paraparë me nenin 253 par 1 dhe 2 të KPP-së.

Gjykata është bindur se janë plotësuar kushtet nga neni 233 par 18 i KPP-së, andaj ka pranuar marrëveshjen për pranimin e fajësisë dhe në pajtim me marrëveshjen, gjykata të pandehurit i ka shqiptuar dënimin e lartë cekur, si në dispozitiv të këtij aktgjykimi.

Me rastin e matjes dhe shqiptimit të dënimit gjykata për të pandehurin, mori parasysh dënmin e propozuar me marrëveshje dhe rrethanat lehtësuese dhe rënduese që ndikojnë në llojin dhe lartësinë e dënimit, ku si rrethana lehtësuese mori sjelljen korrektë në gjykatë, i njëjti ka pohuar se ndjen keqardhje, si dhe pranimin e fajësisë sipas marrëveshjes dhe faktin se i njëjti me parë nuk ka qenë i dënuar për ndonjë vepër tjetër penale, ndërsa rrethana rënduese nuk gjeti.

Gjykata ka ardhur ne përfundim se dënimi i shqiptuar të pandehurit, është në përputhje me shkallën e përgjegjësisë penale dhe me intensitetin e rrezikimit të vlerave të mbrojtura të shoqërisë, gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit ne kryerjen e veprave penale ne të ardhmen, por ai do të ndikojë edhe si preventivë e përgjithshme për personat tjerë, që të përmbahen nga kryerja e veprave penale në përputhje me nenin 41 të KPPRK-se.

Duke u bazuar ne nenin 450 par. 1 dhe 2 nën par. 2.6 dhe 2.7 të KPP-se, gjykata ka përcaktuar shpenzimet gjyqësore ne shumen prej 100 euro, paushallin gjyqësor në shumë prej 20 euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 62 të KPRK-së.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.71/19 dt. 30.10.2019**

**Procesmbajtëse GJ Y Q T A R I**

Anda Kërrnja Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.